মেক্সিকোতে ভিডিও গেমের দোকানে বন্দুকধারীর গুলিতে শিশুসহ নিহত ৯
মেক্সিকোর পশ্চিমাঞ্চলে একটি ভিডিও গেমসের দোকানে চার বন্দুকধারীর এলোপাতাড়ি গুলিতে তিন শিশুসহ ৯ জন নিহত হয়েছে।







নিহত শিশুদের বয়স যথাক্রমে ১২, ১৩ ও ১৪ বছর। দেশটির মিচোয়াকান প্রদেশে স্থানীয় সময় সোমবার ওই হামলার ঘটনা ঘটে। খবর আলজাজিরার।




হামলার ধরণ দেখে পুলিশ মনে করছে কাউকে টার্গেট করে বন্দুকধারীরা এলোপাতাড়ি গুলি চালালে গেমস খেলতে আসা শিশুরা নির্মম হত্যাকাণ্ডের শিকার হয়।

হামলায় অন্তত দুজন আহত হয়েছেন। নিহতদের মধ্যে বয়স ১৭ ও ১৮ বছর বয়সী দুজন কিশোরও রয়েছে।
মিচোয়াকান রাজ্যের উরুপান শহরে সহিংসতা বর্তমানে ব্যাপক আকার ধারণ করেছে। গত সপ্তাহে তদন্তকারীরা উরুপানে গোপনে দেয়া মাটিচাপা দেয়া ১১ জনের পচে যাওয়া মৃতদেহ উদ্ধার করে। নিখোঁজ এক ব্যক্তির মামলার তদন্ত করতে গিয়ে ওই লাশগুলোর খোঁজ পায়।
এদিকে এ হামলার কয়েক দিন আগে শুক্রবার উরুপানে বন্দুকধারীরা পৌর পুলিশের ওপর আক্রমণ করে, এতে ১ অফিসার নিহত ও ২ জন আহত হন।
শুক্রবার স্থানীয় মাফিয়া ‘ভায়াগ্রাস’ গ্যাং নেতাকে গ্রেফতার করায় প্রতিশোধ হিসেবে পুলিশের ওপর হামলা করা হয়েছিল বলে ধারণা করা হচ্ছে, যিনি ১৯টি খুনের সঙ্গে জড়িত ছিলেন।
গত বছর আগস্টে, জালিস্কো কার্টেলের বন্দুকধারীরা একটি ওভারপাসে ৯টি মরদেহ ঝুলিয়ে রেখেছিল। এ ছাড়া আরও সাতটি লাশ রাস্তায় ফেলে দেয়।
একই সময় পাশের আরেকটি রাস্তায় আরও তিনটি লাশসহ মোট ১৯ জনের মরদেহ উদ্ধার করা হয়।

মেক্সিকোর পশ্চিমাঞ্চলে একটি ভিডিও গেমসের দোকানে চার বন্দুকধারীর এলোপাতাড়ি গুলিতে তিন শিশুসহ ৯ জন নিহত হয়েছে।